SKRIFTLIG FORESPOERGSEL E-2339/97 af Mary Banotti (PPE) til Kommissionen (10. juli 1997)

Om: Rejseforsikring for EU-borgere

En ferie blev i Det Forenede Kongerige bestilt og betalt forud, og det var klart indtrykket, at rejseforsikringen var inkluderet i den samlede pris. Da papirerne ankom, var navnene paa de ikke-britiske statsborgere fjernet fra listen over forsikrede. Ikke-britiske statsborgere fik at vide, at de skulle tegne en saerskilt forsikring, men fik ikke tilbudt nogen tilbagebetaling til daekning af udgifterne til den separate forsikring. Selv om de saaledes havde betalt forsikringen i foerste omgang, maatte de betale for at blive forsikret én gang til.

Kan Kommissionen kommentere den aabenlyse forskelsbehandling af EU-borgere, naar de bestiller ferie, som fremgaar af ovennaevnte eksempel? Kan Kommissionen give oplysninger om eventuelle planer om harmonisering af rejseforsikringen?

Svar afgivet paa Kommissionens vegne af Mario Monti (19. september 1997)

Kommissionen skal meddele det aerede medlem, at Raadets direktiv 84/641/EOEF ((EFT L339 af 27.12.1984. Dette direktiv er senest blevet aendret ved Raadets tredje direktiv 92/49/EOEF (EFT L228 af 11.8.1992) og Raadets og Parlamentets direktiv 95/26/EOEF - EFT L168 af 18.7.1995. )) af 10. december 1984, der hvad angaar turistassistance aendrer det foerste direktiv (73/239/EOEF) om samordning af de administrativt eller ved lov fastsatte bestemmelser om adgang til udoevelse af direkte forsikringsvirksomhed bortset fra livsforsikring, allerede har indfoert en raekke bestemmelser vedroerende turistforsikring for personer, der kommer ud for vanskeligheder under befordring under fravaer fra bopaelen eller det faste opholdssted. For fuldstaendighedens skyld skal man i den forbindelse naevne Raadets direktiv 90/314/EOEF af 13. juni 1990 om pakkerejser, herunder pakkeferier og pakketure ((EFT L 158 af 23.6.1990. )). I dette direktivs artikel 4, litra b iv), fastsaettes det, at rejsearrangoeren og/eller formidleren skriftligt eller paa en anden dertil egnet maade i god tid inden rejsens begyndelse skal give oplysning om muligheden for at tegne en fakultativ forsikring, der daekker udgifterne, hvis forbrugeren afbestiller rejsen, eller en rejseforsikring, der daekker udgifterne ved hjemtransport i tilfaelde af ulykke eller sygdom.

Hvad angaar den af det aerede medlem beskrevne situation, hvor turistforsikringsdaekning udelukkes for personer, der ikke er statsborgere i Det Forenede Kongerige, er Kommissionen af den opfattelse, at der er tale om en praksis, der foelger af den forretningspolitik, som foeres af forsikringsselskabet eller af rejsebureauet, hvor vedkommende har bestilt sin rejse, saaledes at der ikke er tale om diskrimination, der er begrundet i nationalitet, og for hvilken en medlemsstat er ansvarlig.

Kommissionen har ikke kompetence til at regulere kontraktmaessige tvister, som forbrugerne kan anlaegge mod rejsebureauet eller forsikringsselskabet. De nationale domstole er kompetente til at traeffe afgoerelse i en saadan sag og til at tage stilling til spoergsmaalet om eventuel tilbagebetaling af fakturerede udgifter i henhold til en turistforsikring, der allerede er indeholdt i en pakkerejse, men som visse forbrugere ikke desto mindre er udelukket fra. I denne kontekst kan man i givet fald forlange relevante oplysninger, saaledes som foreskrevet i direktivet om pakkerejser.